พบคนป่วยโควิด-19 เสียชีวิต มีภาวะเบาหวานร่วม 41%
ผอ.กองโรคติดต่อ ระบุ ผู้ป่วยโควิด-19 ในไทย เสียชีวิต มีภาวะเบาหวานร่วม 41%ความดันโลหิตสูง 36%คนที่มีอายุน้อยแล้วเสียชีวิต พบว่าเกิดจากภาวะอ้วนนพ.โสภณ เอี่ยมศิริถาวร ผอ.กองโรคติดต่อทั่วไป กระทรวงสาธารณสุข (สธ.) กล่าวถึงกลุ่มผู้เสียชีวิตจากสถานการณ์โรคโควิด-19 ของประเทศไทย ว่า หากมีการแยกเพศจะพบว่าอัตราการป่วย และเสียชีวิตนั้น เพศชายจะมีการป่วยและเสียชีวิตมากกว่าเพศหญิง ประมาณ 4 เท่า ส่วนอัตราการป่วยและเสียชีวิตของประเทศไทยอยู่ที่ 1.7% ซึ่งต่ำกว่าค่าเฉลี่ยระดับนานาชาติ ที่จะพบอยู่ที่ประมาณ 6%ทั้งนี้ ในระดับโลก อัตราการป่วยและเสียชีวิตจะสูงกว่าของไทย 4 เท่า ดังนั้นถือว่าไทยมีระบบการดูแลรักษาที่ดีแต่วิธีป้องกันที่ดีที่สุดคือ อย่าป่วยนอกจากนี้ ยังพบด้วยว่า ผู้ป่วยที่เสียชีวิตส่วนใหญ่จะมีโรคประจำตัว พบว่าสูงสุด คือ โรคเบาหวาน 41% ความดันโลหิตสูง 36% ไขมันในเลือดสูง 18% โรคหัวใจ 14% โรคไต 9% ภาวะอ้วน 7% และอื่นๆ 14%สำหรับในคนที่มีอายุน้อยแล้วเสียชีวิต พบว่าเกิดจากภาวะอ้วน แต่ทุกคนก็ไม่สามารถประมาทได้ เพราะก็มีบางรายที่ไม่ได้เป็นโรคประจำตัวแต่ก็เสียชีวิต ดังนั้นเมื่อป่วยต้องรีบมาพบแพทย์.
ผอ.กองโรคติดต่อ ระบุ ผู้ป่วยโควิด-19 ในไทย เสียชีวิต มีภาวะเบาหวานร่วม 41% ความดันโลหิตสูง 36% คนที่มีอายุน้อยแล้วเสียชีวิต พบว่าเกิดจากภาวะอ้วน 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,เบาหวาน,ความดัน,ตายจากโควิด-19,ข่าวทั่วไป